חוק הדיור הציבורי (זכויות רכישה) (תיקון מס' 9), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2698, עמ' 230, 2018-03-11T00:00:00+02:00
החוק התקבל בקריאה השנייה והשלישית ביום י"ח באדר התשע"ח (5 במרס 2018), והוא מתקן את חוק הדיור הציבורי (זכויות רכישה), התשנ"ט–1998 (להלן - חוק הדיור הציבורי) שנקבע כהוראת שעה למשך חמש שנים, ומועד פקיעתו היה ביום 31 בדצמבר 2017. החוק המתקן מאריך את הוראת השעה וקובע שחוק הדיור הציבורי יעמוד בתוקפו עד ליום 31 בדצמבר 2022. תחילתו של התיקון ביום 1 בינואר 2018. בנוסף, הוספה הוראה בחוק הדיור הציבורי הקובעת כי אם נקבעו אמות מידה לשיקום שכונות שלפיהם תינתן עדיפות לתקצוב מבנים במתחמים שיש בהם רוב של דירות ציבוריות, ימשיכו לראות בדירה שנרכשה במימוש זכות לפי החוק, כדירה ציבורית.